Audru polder
Audru polder on Pärnu maakonnas Audru aleviku ja Valgeranna vahelisest 2,5 kilomeetri pikkusest alleest lõuna poole jääval ranna-alal asuv Eesti esimene polder, mis rajati 1938. aastal üleujutuste vastu. Ligi 2000 hektari suurune Audru polder on paljude linnuliikide pesitsus- ja läbirändeaegne puhkepaik ning kuulub Natura 2000 võrgustiku linnualade hulka.